АҞӘА, ԥхынҷкәын 2 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 493-ҩык атестқәа рзыҟаҵан, урҭ рахьтә 112-ҩык акоронавирус рцәа ишалаз аадырԥшит.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 95-ҩык ауааԥсыра, урҭ рахьтә 81-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 20-ҩык, ибжьаратәуп - 14-ҩык.
Аҟәатәи аинфекциатә хәышәтәырҭаҿы ирхәышәтәуеит 34-ҩык апациентцәа.
Аҟәатәи амобилтә госпиталь аҟны ишьҭоуп акоронавирус зыдбалоу 40-ҩык апациентцәа. 36-ҩык рҭагылазаашьа бжьаратәуп ҳәа иԥхьаӡоуп, ԥшьҩык рҭагылазаашьа бааԥсуп.
Аԥсны агәабзиарахьчара адыррақәа рыла, жьҭаарамзазы Аԥсны аҿкычымазара 2777 хҭыс азгәаҭан, рыԥсҭазаара иалҵит 27-ҩык. Абҵарамза аҿкы зыдбалаз рхыԥхьаӡара еиҵахеит 1668-ҩык рҟынӡа. Иарбоу аамҭазы рыԥсҭазаара иалҵит 42-ҩык. Зынӡа апандемиа иалагеижьҭеи Аԥсны рыԥсҭазаара иалҵхьеит 84-ҩык.
Иазгәаҭоуп, Аҟәеи, Аҟәа араиони ишышьақәырӷәӷәоу 3000 хҭыс, Гәдоуҭа араион-1047, Гагра араион- 628, Очамчыра-557, Гал-228, Гәылрыԥшь-227, Тҟәарчал-194. Аҿкы зыдбалаз рҟынтә ргәы бзиахеит ԥшьнызқьҩык инареиҳаны, жьҭаара-1500-ҩык инареиҳаны, абҵарамзагьы абас.
Акоронавирус иазку ажәабжьқәа зегьы шәрыԥхьар ҟалоит абра>